Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 311

b) Legyen képes: — következetesen betartani és betartatni a Csapatsegélyhelyen az egészségügyi intézményekre vonatkozó higiénés rendszabályokat; — végrehajtani, betartani és betartatni a fertőző megbetegedések megelőzése érdekében az orvos által meghatározott közegészségügyi-járványügyi preventív intézkedéseket, valamint ellenőrizni ezek folyamatos végrehajtását; — önállóan végrehajtani a fertőző megbetegedés vagy annak gyanúja esetén az orvos szakmai útmutatása szerint a beteg elkülönítését, illetve megkezdeni a beteg környezetére vonatkozóan — a fertőző megbetegedéstől függően az egész objektum területén — a bevezetett járványügyi intézkedések végrehajtását; — betartani és betartatni a Csapatsegélyhelyen a betegápolás során keletkező veszélyes hulladékok kezelésére, tárolására vonatkozó környezetvédelmi és higiénés rendszabályokat. 3.1.9. Az egészségügyi anyagi biztosítás tervezése, szervezése, feladatai

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes